
    ____.03.2022. a nr _____ - k

Linnavara tasuta kasutusse

andmine (Integratsiooni Sihtasutus)

1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Integratsiooni Sihtasutuselt (Narva eesi keele maja), registrikood 90000788, juhatuse liige Irene Käosaar, taotlus, milles MTÜ palub anda tasuta kasutusse kultuurimaja Rugodiv teisel korrusel oleva parketisaali (aadressil A. Puškini tn 8, Narva) ajavahemikuks 27.03.-29.05.2022 keeleõppeprojekti „Näitlemiskool“ kohtumiste korraldamiseks. Ruumide pindala - 199,8 m²

Parketisaali tunnitariif on 20 eurot.
Näitlemiskooli kohtumised toimuvad järgmistel kuupäevadel: 27.03, 3.04, 10.04, 24.04, 08.05, 15.05, 22.05, 29.05 kell 12.00-15.00. Ruumid ja nende kasutamise ajad kooskõlastatakse kultuurimaja direktoriga. Osalema on oodatud 50-70 inimest. Kohapeal toimub ka osalejate toitlustamine, mille tagab Integratsiooni Sihtasutus.

Integratsiooni Sihtasutus ning eesti keele majad on alati toetanud huvipõhist eesti keele õpet ning julgenud riskida erinevate formaatidega, et luua ja pakkuda keeleõppijatele eelkõige toetavat eestikeelset keskkonda. Narva linna elanikele näitlemiskoolis osalemine on tasuta.
Integratsiooni Sihtasutus taotlust arutati Narva Linnavalitsuse linnavarakomisjoni koosolekul   28.02.2022. a (protokoll nr 3.1-6/3-2022) ning otsustati: 
9.1.
Nõustuda Narva Linnavalitsuse Linnamajandusameti ettepanekuga ning soovitada Narva Linnavalitsuse Kultuuriosakonnale anda Integratsiooni Sihtasutusele, registrikood 90000788, tasuta kasutusse kultuurimaja Rugodiv teisel korrusel oleva parketisaali (aadressil A. Puškini tn 8, Narva) ajavahemikuks 27.03.-29.05.2022 keeleõppeprojekti „Näitlemiskool“ kohtumiste korraldamiseks.

9.2.
Narva Linnavalitsuse Kultuuriosakonnal sõlmida Integratsiooni Sihtasutusega punktis 9.1. nimetatud parketisaali linnavara tasuta kasutamise leping.

2. ÕIGUSLIKUD ALUSED
2.1. 
Narva Linnavolikogu 17.03.2005. a määruse nr 14/52 “Linnavara kasutusse andmise korra”  (edaspidi ka Kord) § 7 lg 2 p 5 ja § 46 lg 4 alusel võib avaliku enampakkumiseta või eelläbirääkimistega pakkumiseta anda linnavara sihtasutustele kuni 5 aastat tasuta kasutusse linnavalitsuse korraldusega. 
2.2.
Korra § 46 lõikele 4 võib avaliku enampakkumiseta anda kasutusse linnavara, mis antakse kasutusse korra § 7 lõikes 2 nimetatud subjektidele.
2.3.
Korra § 47 sätestab, et linnavara enampakkumiseta kasutusse andmise otsustus võetakse vastu Korra punkti 5 alusel. 

2.4.
Korra § 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Kultuuriosakond, kes on A. Puškini tn 8 asuva linnavara bilansiline valdaja.

3. OTSUS
3.1. Anda Integratsiooni Sihtasutusele, registrikood 90000788, tasuta kasutusse kultuurimaja Rugodiv teisel korrusel oleva parketisaali (aadressil A. Puškini tn 8, Narva) ajavahemikuks 27.03.-29.05.2022 keeleõppeprojekti „Näitlemiskool“ kohtumiste korraldamiseks.
3.2. Narva Linnavalitsuse Kultuuriosakonnal sõlmida Integratsiooni Sihtasutusega punktis 1.1. nimetatud parketisaali linnavara tasuta kasutamise leping.
4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks Narva Linnavalitsuse Kultuuriosakonnale ja Integratsiooni SA-le.

4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

